Public procurement notice: Contract Award Notice
Published: 2019-09-24
Buyer: Δήμος Ήλιδας
Country: GR
Contract type: Works
Procedure: Competitive dialogue
CPV classification: 45210000: Building construction work | 45213270 | 45213280 | 45222100 | 45232470
Estimated value: 31020738 EUR
Award criteria: Lowest price

Technical requirements: Κατασκευή της Μονάδας Επεξεργασίας Απορριμμάτων (Μ.Ε.Α.) του Νομού Ηλείας, για την εξυπηρέτηση των κατοίκων της Περιφερειακής Ενότητας Ηλείας, όπως προβλέπεται από το εγκεκριμένο ΠΕ.Σ.Δ.Α. Περιφέρειας Δυτικής ΕΛΛΑΔΑΣ, καθώς και δοκιμαστική λειτουργία αυτής.
Το αντικείμενο της παρούσας σύμπραξης αφορά στη μελέτη, χρηματοδότηση, κατασκευή, συντήρηση και λειτουργία υποδομών της Μονάδας Επεξεργασίας Απορριμμάτων (Μ.Ε.Α.) με σύμπραξη δημοσίου και ιδιωτικού τομέα (Σ.Δ.Ι.Τ.) (η «Σύμπραξη» ή το «Έργο»), που θα χρησιμοποιηθούν για την ολοκληρωμένη διαχείριση απορριμμάτων στον Νομό Ηλείας, ήδη Περιφερειακής Ενότητας (Π.Ε.) Ηλείας της Περιφέρειας Δυτικής ΕΛΛΑΔΑΣ. Η Μ.Ε.Α. σχεδιάζεται για μέγιστη ποσότητα εισερχομένων συμβατικών αποβλήτων ίση με 80.000 τόννους ετησίως, για κάθε συμβατικό έτος.
Η χωροθέτηση τής Μ.Ε.Α. έχει προσδιορισθεί στη θέση Τριανταφυλλιά, που βρίσκεται εντός των διοικητικών ορίων των καποδιστριακών Δήμων Αμαλιάδας - Ιάρδανου της Περιφερειακής Ενότητας (Π.Ε.) Ηλείας της Περιφέρειας Δυτικής ΕΛΛΑΔΑΣ. Διοικητικά ανήκει στους Καλλικρατικούς Δήμους Ήλιδας και Πύργου, όπως προέκυψαν από τη συνένωση Καποδιστριακών Δήμων, δυνάμει του άρθρου 1 του Ν. 3852/2010. Η έκταση του χώρου είναι 290 στρέμματα.
Η κατασκευή της Μονάδας θα γίνει με τεχνολογία, που καλύπτει τους στόχους που έχουν τεθεί από τις κοινοτικές οδηγίες, καθώς και λοιπούς σχετικούς νομοθετικούς περιορισμούς.
Η προτεινόμενη σύμπραξη εντάσσεται στο πλαίσιο τού Περιφερειακού Σχεδίου Διαχείρισης Στερεών Αποβλήτων (ΠΕ.Σ.Δ.Α.) της Περιφέρειας Δυτικής ΕΛΛΑΔΑΣ.
Ο ιδιωτικός φορέας σύμπραξης (με την Ανώνυμη Εταιρεία Ειδικού Σκοπού που έχει συστήσει), αναλαμβάνει:
— τη σύνταξη του συνόλου των απαραίτητων μελετών, που θα υποβληθούν κατά την εκτέλεση της σύμβασης σύμπραξης, καθώς και το σύνολο των ενεργειών και δράσεων, για τη σύνταξη των εγγράφων που απαιτούνται, για να διασφαλισθεί η έγκαιρη έκδοση τού συνόλου των αδειοδοτήσεων και των εγκρίσεων, που προβλέπονται από τις κείμενες διατάξεις, για την κατασκευή, πλήρη αποπεράτωση, λειτουργία και συντήρηση του έργου,
— το σύνολο των εργασιών κατασκευής, τη λειτουργία και συντήρηση τής Μονάδας Επεξεργασίας Απορριμμάτων (Μ.Ε.Α.). Η κατασκευή και λειτουργία της Μονάδας Επεξεργασίας Απορριμμάτων καλύπτουν τους στόχους, που τάσσουν οι ισχύουσες διατάξεις της νομοθεσίας τής Ευρωπαϊκής Ένωσης και τις προδιαγραφές αποτελέσματος, που έχουν καθοριστεί μέσω του ανταγωνιστικού διαλόγου, κατά τη Β΄ φάση του διαγωνισμού. Η λειτουργία και συντήρηση, καθ’ όλη τη διάρκεια της σύμβασης σύμπραξης, συνίσταται ιδίως στην καθημερινή λειτουργία του συνόλου των εγκαταστάσεων με ιδία μέσα, τη συνήθη, προληπτική και διορθωτική συντήρηση, τη βαριά συντήρηση και την περιοδική αντικατάσταση / ανανέωση τμημάτων, στοιχείων και εξαρτημάτων του εξοπλισμού (lifecycle cost) του συνόλου των εγκαταστάσεων, την καθημερινή διαθεσιμότητα των εγκαταστάσεων και συστημάτων Μ.Ε.Α., των κτιριακών υποδομών και του περιβάλλοντος χώρου, όπως αυτά αναφέρονταν αναλυτικά στη Β΄ φάση του διαγωνισμού, ούτως ώστε το έργο να είναι απολύτως κατάλληλο και διαθέσιμο, σύμφωνα με τις απαιτήσεις διαθεσιμότητας, τις προδιαγραφές και τους στόχους της ελληνικής νομοθεσίας και της νομοθεσίας τής Ευρωπαϊκής Ένωσης, όπως ορίστηκαν στη Β΄ φάση του διαγωνισμού,
— την ασφάλιση των κτιριακών και λοιπών εγκαταστάσεων, και συστημάτων των υποδομών, που αποτελούν αντικείμενο τής σύμβασης σύμπραξης, τόσο κατά την περίοδο μελέτης και κατασκευής τού έργου όσο και κατά την περίοδο λειτουργίας του,
— την εμπορική εκμετάλλευση των παραγόμενων προϊόντων (π.χ. ενέργεια, ανακυκλώσιμα υλικά, βιοαέριο, RDF, SRF κ.λπ.).
Το έργο αποτελεί υποέργο της ενταγμένης στο ΕΣΠΑ 2014-2020/ΕΠ-ΥΜΕΠΕΡΑΑ Πράξης με τίτλο "Μονάδα Επεξεργασία Απορριμμάτων Περιφερειακής Ενότητας Ηλείας" (MIS 5009847). Η πράξη συγχρηματοδοτείται από το Ταμείο Συνοχής.


Winner: Ανώνυμη Εταιρεία Ειδικού Σκοπού με την επωνυμία «Διαχειριστική Απορριμμάτων Ηλείας Ανώνυμη Εταιρεία Ειδικού Σκοπού» και με διακριτικό τίτλο «Δ.Α.Η. Α.Ε.»
Award value: 31020738
Number of bids: 7